The Mentalist

The Mentalist er en amerikansk drama- og krimserie som ble sendt på CBS fra 2008 til 2015.

Den australske Golden Globe Award-nominerte skuespilleren Simon Baker spiller Patrick Jane, en selvstendig konsulent for California Bureau of Investigation (CBI), som har et bemerkelsesverdig talent til å løse kriminalgåter gjennom en knivskarp iakttagelseevne. Mange ganger anvender han også sine tidligere erfaringer som klarsynt for å få vitner eller kriminelle til å avsløre fellende fakta om ugjerningen.

Hos CBI er Jane kjent for å ikke følge retningslinjene, og for sitt tidligere kjendisliv som medium, som han erkjenner kun var et skuespill. Hans evne til å løse en rekke tøffe gåter prises høyt av hans kollegaer.

Til tross for dette motsetter teamlederen Teresa Lisbon seg åpent å la Jane delta i hennes team og skifter mellom å tro på Janes gaver og å anklage ham for hans selvopptatthet og hans mangelfulle grensedragning. I Lisbons team inngår agentene Kimball Cho, Wayne Rigsby og den nytillkomne Grace Van Pelt.

TV-serien følger Patrick Jane, en uavhengig konsulent for California Bureau of Investigation (CBI) med base i Sacramento i California. Han bruker sine ferdigheter for å hjelpe en gruppe CBI-agenter med å løse kriminalitet. Men den virkelige årsaken til Janes engasjement er å spore opp en seriemorder under kallenavnet Red John, som var ansvarlig for de brutale drapene på Janes kone, Angela Ruskin Jane, og deres datter, Charlotte Anne Jane.

Janes kone og deres unge datter skal ha blitt drept cirka fem år før handlingen i TV-serien begynner. Men etter hvert som TV-serien utvikler seg, skiftes fokuset fra generelle saker i sesongene en til tre, til utelukkende å arrestere Red John, gjennom sesongene fire til seks. I løpet av sesong seks blir Red John-saken endelig løst.

 Rolleliste 
 SkuespillerRollefigur  Simon Baker Patrick Jane  Robin Tunney Teresa Lisbon  Tim Kang Kimball Cho  Owain Yeoman Wayne Rigsby  Amanda Righetti Grace Van Pelt 

 Referanser 

 Eksterne lenker 
  på CBS.com


Kategori:Dramaserier fra USA
Kategori:Krimserier fra USA
Kategori:Politi-TV-serier fra USA
Kategori:Thrillerserier fra USA
Kategori:TV-produksjoner på CBS
Kategori:TV-produksjoner fra USA, fra 2000-årene
Kategori:TV-produksjoner fra USA, fra 2010-årene